Cin mikrorayonda

Cin mikrorayonda – 1985-ci ildə buraxılmış Azərbaycan filmi.

 Məzmun 
Filmdəki hadisələr müasir şəhərlərdən birində baş verir. Nəşriyyat korrektoru Rüstəm Ağayev (Ötkəm İsgəndərov) içərisində cin yerləşdirilmiş qədim çıraq tapır. İstedadlı, lakin zəif xarakterli Rüstəm üçün bu çıraq göydəndüşmə olur. Cinin köməkliyi ilə gəncin işləri yoluna düşür: onun pyesi çapa hazırlanır, sevdiyi qız — Maya (Nataliya Tağıyeva) ona ərə getməyə razılıq verir, mənzilində çarhovuz peyda olur. Lakin Rüstəm hər şeyə özü nail olmaq istəyir. Cin öz "sahibini" atıb gedərkən ona bir sirr açır: insan öz gücünə inanmalı, möcüzə yaratmaq üçün onda güclü istək olmalıdır.

Filmdə rəmzi məna daşıyan cin obrazının müasir məkana daxil olması, müasir adamlarla ünsiyyətə girməsi bütünlüklə şərti xarakter daşıyır. Filmin izlədiyi ideya, aşıladığı fikir də məhz bu şərtilik fonunda çatdırırlır. Əlif Lam öz sahibinin yarımçıq işlərini tamamlamağa girişir, hər şeyi Rüstəm üçün əlverişli bir istiqamətə yönəldir. Lakin bu süni uğurların mənəvi zövq vermədiyini, yeknəsəq həyat ritminə məzmunlu heç nə əlavə etmədiyini görən Rüstəm Əlif Lamın köməyindən imtina edir. O başa düşür ki, insan həyatda hər çətinliyi özü aradan qaldırmalı, bu yolda yalnız öz gücünə, öz real imkanlarına arxalanmalıdır. Bunun üçün isə təkcə arzulamaq yox, həm də cəhd göstərmək, mübarizə aparmaq lazımdır. Əməllərinin heç bir nəticə vermədiyini görən Əlif Lam da axırda ibrətamiz bir nəticəyə gəlir: İnsan arzulamayanda, konkret məqsədə can atmayanda onun olan-qalan bacarığı da süstləşir, hərəkətdən qalır. Göründüyü kimi, filmin mərkəzində dayanan ideya mənəvi-psixoloji səciyyə daşıyır. O, fəaliyyətsizliyə, ətalətə qarşı yönəldilmişdir. (Əlisəftər Hüseynov)

 Film haqqında 
 Film quruluşçu rəssam Şamil Nəcəfzadənin kinoda ilk işidir.

 Filmin heyəti 

 Film üzərində işləyənlər 
 Ssenari müəllifi: Eldəniz Quliyev
 Quruluşçu rejissor: Oqtay Mirqasımov
 Quruluşçu operator: Amin Novruzov
 Quruluşçu rəssamlar: Rafiq Nəsirov, Şamil Nəcəfzadə
 Bəstəkar: Rafiq Babayev
 Səs operatoru: Əsəd Əsədov
 Rejissor: Tofiq Məmmədov
 Operatorlar: Rafiq Quliyev, Rövşən Quliyev
 Mahnıların mətni: Vaqif Səmədoğlu, Mixail Libin
 Mahnı ifa edənlər: Mübariz Tağıyev, Ramiz Əzizbəyli, Rasim Balayev (2-ci və 3-cü şəxs titrlərdə yoxdur)
 Baletmeyster: Qəhrəman Nəsirov
 Montaj edən: Tamara Nərimanbəyova
 Geyim rəssamı: Tatyana Əmirova
 Qrim rəssamı: Namiq Manafov
 Dekor rəssamı: Nazim Hacıyev
 Rejissor assistentləri: Elman Şeydayev, F. Hüseynov
 Operator assistentləri: N. Zəkiyev, Vaqif Bağırov
 Rəssam assistenti: N. Aqaronova
 Quraşdırılmış səhnələrin operatorları: Ramiz Babayev, Həmzə Əhmədoğlu
 Quraşdırılmış səhnələrin rəssamları: Eduard Abdullayev, Mirzə Rəfiyev
 Sualtı səhnələrin operatoru: V. Dmitrenko
 İşıq ustası: Məhəmməd Hacıyev
 Redaktor: Ramiz Rövşən (Ramiz Əliyev kimi)
 Musiqi redaktoru: Rauf Əliyev
 Çalır: İnstrumental Ansambl
 Ansamblın rəhbəri: Rafiq Babayev
 İnzibatçılar: S. Quliyev, Sahib Quluzadə (S. Quluzadə kimi), Ş. Balakişiyev, M. İsmayılov
 Filmin direktoru: Aydın İmrani

 Rollarda 
 Ötkəm İsgəndərov — Rüstəm
 Rəşid Mahmudzadə — cin
 Nataliya Tağıyeva (Nataşa Bağırova kimi) — Maya
 Tofiq Mirzəyev — Süleyman ibn Davud
 Eldəniz Rəsulov — Fuad
 Ramiz Əzizbəyli — Tofiq
 Ömür Nağıyev — Rauf
 Fikrət Məmmədov — Mikayıl
 Səyavuş Aslan — Əflatun
 Hamlet Qurbanov — Dəmirov
 Yaşar Nuri (Y. Nuriyev kimi) — Azər
 Rasim Balayev — Əli
 Muxtar Maniyev — Ramiz
 Gülşən Qurbanova — Dəmirovun arvadı
 Dadaş Kazımov — ata
 Sədayə Mustafayeva — ana
 Nizami Musayev — Teymur
 Nübar Novruzova — qız
 Gümrah Rəhimov — sərnişin
 S. Novruzova
 S. Novruzov
 R. Allahverdiyeva
 Muxtar Avşarov — Ruhani
 Mustafa Süleymanov
 Şəmsi Şəmsizadə — Rüstəmin tanışı (titrlərdə yoxdur)
 Mənsur Məmmədov — Rüstəmin iş yoldaşı (titrlərdə yoxdur)

 Filmi səsləndirənlər 
 Rasim Balayev — Rüstəm (Ötkəm İsgəndərov) (titrlərdə yoxdur)
 Ramiz Əzizbəyli — cin (Rəşid Mahmudzadə) (titrlərdə yoxdur)
 Sadıq Hüseynov — ata (Dadaş Kazımov) (titrlərdə yoxdur)
 Ötkəm İsgəndərov — Tofiq (Ramiz Əzizbəyli) (titrlərdə yoxdur)
 Əliabbas Qədirov — Əli (Rasim Balayev) (titrlərdə yoxdur)

 Mənbələr 
 Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 288; 336.
 Aydın Kazımzadə. "Kinosalnamə" [Oqtay Mirqasımovun "Cin mikrorayonda" filminin çəkilişləri haqqında] //Mədəniyyət TV.- 2016.- 21 may.

 Xarici keçidlər 
 Filmi izlə

Kateqoriya:1985-ci ilin Azərbaycan filmləri
Kateqoriya:Azərbaycanın fantastika filmləri
Kateqoriya:Komediya filmləri
Kateqoriya:Musiqili filmlər
Kateqoriya:Yazıçılar haqqında filmlər
Kateqoriya:Azərbaycanca filmlər